b"\n_START_ARTICLE_\nDeidi von Schaewen\n_START_SECTION_\nObra\n_START_PARAGRAPH_\nDeidi von Schaewen va estudiar pintura a l'escola de Belles Arts de Berl\xc3\xadn, per\xc3\xb2 despr\xc3\xa9s de la seva etapa estudiantil, l'artista es va decantar per la fotograf\xc3\xada i tamb\xc3\xa9, pels mitjans audiovisuals._NEWLINE_L'obra de Deidi von Schaewen \xc3\xa9s clara i humana. Immortalitza all\xc3\xb2 eteri de la civilitzaci\xc3\xb3, el pas del ser hum\xc3\xa0 per la terra a trav\xc3\xa9s de la construcci\xc3\xb3 i els jaciments que s'alcen amb aquesta acci\xc3\xb3, ja que aquesta activitat forma i formar\xc3\xa0 part de la hist\xc3\xb2ria._NEWLINE_Els viatges s\xc3\xb3n un altre aspecte que marquen l'obra de Deidi von Schaewen, ja que en aquests indrets on va l'artista (l'\xc3\x8dndia, per exemple) els monuments es conserven i romanen en total equilibri amb la hist\xc3\xb2ria._NEWLINE_Una etapa important de l'artista va ser la d\xc3\xa8cada dels anys noranta, quan l'editorial Taschen i l'artista alemanya es van fusionar per unir el talent art\xc3\xadstic d'ella a trav\xc3\xa9s de les fotografies i les publicacions de l'exitosa editorial. Aquest \xc3\xa9s un viatge continuat amb els seus projectes art\xc3\xadstics, perqu\xc3\xa8 l'artista segueix amb la immortalitzaci\xc3\xb3 de les construccions a base del ser hum\xc3\xa0 per mostrar la fragilitat d'aquest._NEWLINE_Aix\xc3\xb2 no obstant, la primera p\xc3\xbablicaci\xc3\xb3 feta per i de Schaewen va ser Echafaudages eph\xc3\xa9m\xc3\xa8res estructuras (Hazan, 1992). Tot just despr\xc3\xa9s, va sortir el llibre Walls (Pantheon, 1977) corealitzat a sis pa\xc3\xafsos (va realitzar tamb\xc3\xa9, un film relacionat amb el contingut del llibre i titulat igual que aquest)._NEWLINE_A part de les publicacions esmentades, Deidi von Schaewen colabora habitualment compartint les seves imatges en revistes de decoraci\xc3\xb3._NEWLINE_Una altra cara m\xc3\xa9s \xc3\xadntima de l'artista \xc3\xa9s l'obra audiovisual i documental, aquesta \xc3\xbaltima una mica m\xc3\xa9s ampliada que l'anterior.\n_START_SECTION_\nExposicions\n_START_PARAGRAPH_\nDes dels anys seixanta Deidi von Schaewen ha realitzat exposicions tant a nivell col\xc2\xb7lectiu com a nivell individual. Aquestes \xc3\xbaltimes han estat realitzades de manera convencional, (dins d'un espai expositiu com \xc3\xa9s una galeria, un museu o una fundaci\xc3\xb3) o pel contrari, a espais totalment alterns a aquests._NEWLINE_Destaquen les realitzades al Museu d'art Modern de Par\xc3\xads (1974), al Centre Pompidou de Par\xc3\xads (1977), a la Galeria Marion Goodman de la ciutat de Nova York (1975), a la Fundaci\xc3\xb3 Joan Mir\xc3\xb3 (Espai 10) de Barcelona (1982), a la Galeria Pi\xc3\xa8ce Unique3 de Par\xc3\xads (2005), o en un escenari propi de les seves fotografies, a l'\xc3\x8dndia, com a la Prakriti Foundations (2007). _NEWLINE_L'\xc3\xbaltima exposici\xc3\xb3 individual de l'artista va ser realitzada el 2012 a Fran\xc3\xa7a._NEWLINE_Entre les exposicions col\xc2\xb7lectives que l'artista ha participat, destaquen Bienals com la Bienal d'Arquitectura de Par\xc3\xads (1986) o la Bienal d'Art Contemporani de Li\xc3\xb3 (2001), entre altres._NEWLINE_Exposa la seva obra habitualment a la Galeria Renate Gallois-Montbrun y la Galeria Dix9, ambdues a la ciutat de Par\xc3\xads."